b'\n_START_ARTICLE_\nGlasgow Coma Scale\n_START_PARAGRAPH_\nGlasgow Coma Scale, ogs\xc3\xa5 kaldet Glasgow Coma Score eller blot GCS bruges af l\xc3\xa6ger, sygeplejersker og ambulancepersonale til at bed\xc3\xb8mme en persons bevidsthedstilstand. Personen scores p\xc3\xa5 3 forskellige omr\xc3\xa5der med points fra 1 til 4, 5 eller 6; Pointene fra de 3 omr\xc3\xa5der l\xc3\xa6gges sammen. Patienten kan s\xc3\xa5ledes maksimalt score 15 og minimum 3 point. Hvis en person scorer 15 points, er han orienteret i tid, sted og personlige data. Alts\xc3\xa5 en klar og v\xc3\xa5gen person. Hvis patienten derimod scorer 3 points er denne dybt bevidstl\xc3\xb8s, alts\xc3\xa5 i koma. Hvis en traumepatient scorer 8 eller derunder, eller man sk\xc3\xb8nner at patienten ikke kan beskytte sine luftveje, kan denne intuberes af en l\xc3\xa6ge, da der vil v\xc3\xa6re fare for personens vejrtr\xc3\xa6kning og liv.'